মোহাম্মদ রফি
১৯৪৪ সালে মোহাম্মদ রফি বোম্বেতে (বর্তমান মুম্বাই) চলে আসেন। তাঁর শ্যালক সেখানে তাঁকে ভেন্দী বাজারের মতো ব্যস্ততম এলাকায় দশ ফুট বাই দশ ফুট কক্ষে থাকার ব্যবস্থা করেন। সেখানে তানভীর নাকভী নামীয় একজন কবি - আবদুর রশীদ কারদার, মেহবুব খান এবং অভিনেতা-পরিচালক নাজিরের মতো চলচ্চিত্র পরিচালকের সাথে রফিকে পরিচয় করে দেন। শ্যাম সুন্দর তখন মুম্বাইয়ে অবস্থান করছিলেন। তিনি রফিকে আবারো জিএম দুররানী'র সাথে দ্বৈত সঙ্গীতে অংশগ্রহণের জন্য আমন্ত্রণ জানান। শ্যাম সুন্দরের "গাঁও কি গোরী" চলচ্চিত্রের "আজি দিল হো কাবু মে তো দিলদার কি এ্যায়সী তাঈসী" গানের মাধ্যমে মোহাম্মদ রফি হিন্দী চলচ্চিত্রে প্রথম গান রেকর্ড করেন।
আলী জাফর
আলী জাফর ২০১০ সালের বলিউড চলচ্চিত্র "তেরে বিন লাদেন"-এ অভিনয়ের মাধ্যমে চিত্রনায়ক হিসেবে আত্মপ্রকাশ করেন। যার স্বীকৃতিস্বরুপ তিনি ফিল্মফেয়ার শ্রেষ্ঠ পুরুষ আত্মপ্রকাশ পুরস্কারের জন্যে মনোনীত হয়েছিলেন। ২০১১ সালে আলী "লাভ কা দি এন্ড" এবং "মেরে ব্রাদার কী দুলহন" চলচ্চিত্রে অভিনয় করেন; যার সুবাদে তিনি "স্টারডাস্ট পুরস্কার - সুপারস্টার টুমোরো পুরুষ" লাভ করেন। এছাড়াও তিনি সফলতার সঙ্গে বলিউড চলচ্চিত্র "লন্ডন, প্যারিস, নিউইয়র্ক" (২০১২), "চশমে বদ্দূর" (২০১৩) এবং "টোটাল সিপায়া" (২০১৪)-তে কাজ করেন।